**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ**

**ЗА ПЕРИОДА 2014-2020**

**По Процедура чрез подбор № BG06RDNP001-4.016 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“**

**от Програма за развитие на селските райони за периода 2014-2020 г.**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР**  **(област с поставен акцент):** | Приоритет 5 „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“  Област с поставен акцент 5А Повишаване на ефективността при потреблението на вода в селското стопанство |
| **СРОК ЗА ИЗПЪЛНЕНИЕ:** | до ……… месеца от подписване на настоящия договор |

На основание чл. 24, ал. 1 и чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от …………………. г. по Процедура **№ BG06RDNP001-4.016 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“**, одобрена на ………………….. г. от Ръководителя на Управляващия орган на Програмата за развитие на селските райони за периода 2014-2020 г. (УО на ПРСР 2014 – 2020 г.) между:

**……………….. -** ръководител на Управляващия орган на Програмата за развитие на селските райони за периода 2014-2020 г. съгласно заповед ……………………… на министъра на земеделието,

**Държавен фонд „ЗЕМЕДЕЛИЕ” - Разплащателна агенция**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **………………………**, в качеството му на Изпълнителен директор, наричан за краткост „**Фондът**”, от една страна

и

**…………………………………………………………………………………………………...**

/*наименование/*, БУЛСТАТ/ЕИК ………………., представляван/о от ……………………….., с ЕГН ……………………… в качеството му на …………………… /*законен представител или упълномощено лице*, *при пълномощник се посочват и данните за упълномощеното лице и издаденото пълномощно*/, със седалище и адрес на управление:..................................................., наричан за целите на този договор „**Бенефициент**”, от друга страна,

се сключи този договор за следното:

# **І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ**

**Чл. 1.** Ръководителят на Управляващия орган на ПРСР 2014-2020 г. чрез Държавен фонд „Земеделие“ – Разплащателна агенция (ДФЗ – РА) предоставя на …………………………… безвъзмездна финансова помощ (БФП) в максимален размер до ............. лв. *(с думи ……………………….)* по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програма за развитие на селските райони за периода 2014-2020 г. за изпълнение на проект № …………….. с наименование ……... *(номер и наименование от ИСУН)*, (наричан по-нататък „проекта“), а **Бенефициентът** приема БФП и се задължава да изпълни проекта, съгласно Формуляра за кандидатстване (Приложение № 1), при спазване на този договор, условията и изискванията на Условията за кандидатстване и Условията за изпълнение по процедурата, правото на Европейския съюз и националното законодателство.

**Чл. 2.** (1) Одобрената обща стойност на допустимите за финансово подпомагане разходи за изпълнение на проекта въз основа на представените от **Бенефициента** на етапа на кандидатстването по подмярка 4.3. документи и извършени проверки по чл. 29, ал. 2 от ЗУСЕСИФ, е в размер на ………...…… (словом ……………………..…………..) лева и включва одобрените разходи по позиции, съгласно Приложение № 2.

(2) Безвъзмездната финансова помощ е в максимален размер на …................................ (словом ……………………………………………………….) лева и представлява ...............% от стойността на одобрените и реално извършени от бенефициента разходи за осъществяването на проектното предложение.

(3) **Фондът** изплаща помощта в максималния размер по ал. 2, при условие че:

1. **Бенефициентът** е изпълнил одобрения проект съгласно условията и сроковете, определени в този договор, приложенията към него и Условията за изпълнение;

2. по отношение на **Бенефициента,** изпълнения проект и заявените за плащане разходи са спазени всички условия за изплащане на помощта, посочени в този договор и Условията за изпълнение, Условията за кандидатстване и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;

3. **Бенефициентът** е възложил изпълнението на одобрените за финансиране дейности при спазване на условията на Глава четвърта „Специални правила за определяне на изпълнител от бенефициенти на безвъзмездна финансова помощ” от ЗУСЕСИФи свързаните с него подзаконови нормативни актове и процедурата/процедурите за избор на изпълнител са съгласувани от **Фонда** при спазване на изискванията, посочени в Условията за изпълнение.

4. одобреният проект е изпълнен съгласно условията и сроковете, предвидени в този договор, договора/ите за избор на изпълнител на дейностите по одобрения проект и одобрените количествено-стойностни сметки (Приложение № 6) в случай, че проектът включва строително-монтажни работи.

(4) Плащанията по договора се извършват по банков път по банкова сметка на **Бенефициента**, посочена в чл. 26.

**Чл. 3.** (1) **Бенефициентът** може да получи авансово плащане съгласно изискванията, посочени Условията за изпълнение.

1. Авансово плащане е допустимо не повече от един път за периода на изпълнение на проекта;

2. За бенефициенти, които провеждат процедура за избор на изпълнител по реда на глава четвърта от ЗУСЕСИФ, авансово плащане е допустимо не повече от два пъти, като искането за авансово плащане се подава след съгласуване на процедурата от ДФЗ - РА и вписване на избрания изпълнител в административния договор; искане за авансово плащане може да бъде подадено не по-късно от дванадесет месеца след съгласуване на процедурата от ДФЗ - РА и вписване на избрания изпълнител в административния договор.

(2) Авансовото плащане се приспада от размера на одобрената за плащане финансова помощ по подадено от **Бенефициента** искане за междинно / окончателно плащане, като представеното обезпечение се освобождава до размера на разликата между полученото авансово плащане и одобрената за плащане финансова помощ.

(3) **Фондът** изплаща финансовата помощ по подаденото искане за авансово плащане или отказва изплащането на авансовото плащане, като писмено уведомява **Бенефициента** за причините за това.

**Чл. 4**. (1) **Бенефициентът** може да получи междинно плащане за обособена част от одобрения проект, когато това е предвидено в Приложение № 2 от настоящия договор и след като подаде пред Фонда искане за междинно плащане, окомплектовано с всички документи, посочени в Условията за изпълнение.

(2) За периода на изпълнение на одобрения проект междинно плащане се допуска еднократно, когато бенефициентът е подал искане за междинно плащане не по-късно от четири месеца преди изтичане на крайния срок за изпълнение на одобрения проект, придружено с всички, посочени в Условията за изпълнение документи.

(3) Когато **Бенефициентът** е получил междинно плащане и условията за получаване на окончателния размер на финансовата помощ до размера по чл. 2, ал. 2 са изпълнени, **Фондът** извършва окончателно плащане, като приспада изплатената по искането за междинно плащане финансова помощ.

**Чл. 5**. (1) За получаване на безвъзмездна финансовата помощ в посочения в чл. 2, ал. 2 максимален размер, **Бенефициентът** е длъжен да подаде пред **Фонда** искане за окончателно плащане в сроковете, условията и окомплектовано с документите, посочени в Условията за изпълнение и в съответствие с условията в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн. ДВ бр. 48 от 2018 г.)

(2) Окончателният размер на подлежащата на плащане БФП се определя въз основа на подаденото искане по ал. 1 и след извършване от страна на **Фонда** на административните проверки и проверките на място, въз основа на които е установено:

1. фактическото съответствие и съответствието по документи между одобрената по проекта и реално извършената инвестиция, и

2. спазването от **Бенефициента** на всички изисквания по този дoгoвoр, Условията за кандидатстване и Условията за изпълнение.

(3) **Фондът** изплаща определения при условията на този договор размер на финансовата помощ в срок до 90 (деветдесет) дни от подаване на окомплектованото с всички изискуеми документи искане за окончателно плащане. Този срок може да се удължава при наличие на основание за това, посочено в Условията за изпълнение или в приложим нормативен акт.

**ІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 6.** (1) **Бенефициентът** се задължава да изпълни изцяло одобрения проект в срок до **тридесет и шест месеца**, считано от датата на подписването на този договор, но не по-късно от 01 октомври 2025 г.

(2) **Бенефициентът** се задължава да започне реалното изпълнение на одобрения проект в срок не по-дълъг от дванадесет месеца от сключването на анекс с **УПРАВЛЯВАЩИЯ ОРГАН** и **ФОНДА** за одобрение на всички избрани изпълнители. В същият срок **БЕНЕФИЦИЕНТЪТ** уведомява **ФОНДА** и представя надлежни доказателства за започналото реално изпълнение.

(3) В срока по ал. 1 **БЕНЕФИЦИЕНТЪТ** се задължава да:

1. изпълни изцяло одобрения проект и да използва подпомаганите активи, съгласно предназначението и условията, посочени в одобрения проект.

2. подаде искане за окончателно плащане, окомплектовано с всички, посочени в Условията за изпълнение документи;

**Чл. 7**. **Бенефициентът** е длъжен да спазва всички, посочени в този договор, в Условията за кандидатстване, Условията за изпълнение и в приложим нормативен акт критерии за допустимост, критерии за подбор, ангажименти и други задължения, за срока от подаване на формуляра за кандидатстване до изтичане периода за мониторинг.

**ІII. ПРАВА И ЗАДЪЛЖЕНИЯ НА УПРАВЛЯВАЩИЯ ОРГАН НА ПРСР И ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 8.** (1) **Фондът и Управляващият орган на ПРСР** имат право да упражняват постоянен, текущ и последващ контрол на **Бенефициента** за точното изпълнение на одобрения проект, за целевото използване на подпомаганите активи и за спазване на всички критерии за допустимост, ангажименти и други задължения от страна на **Бенефициента**, като:

1. извършва проверки на място/посещения на място;

2. проверява активите и дейностите, счетоводната отчетност, документите и информацията на хартиен и електронен носител, които се изготвят и/или съхраняват от **Бенефициента** във връзка с изпълнението на този договор;

3. изисква от **Бенефициента** или от упълномощените от него лица, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност.

(2) При непредставяне на документи, непълнота, несъответствие, неточност или неяснота в представени от **Бенефициента** документи или заявени данни, както и при необходимост да се установи точно изпълнение на договорни и нормативни задължения от страна на **Бенефициента**, **Фондът и Управляващият орган** имат право да изискват от **Бенефициента** представянето на допълнителни данни и документи, както и отстраняването на непълноти, неточности или неясноти в указан срок, както и да извършва проверки във връзка с това.

(3) **Фондът и Управляващият орган** имат право да публикуват информация за **Бенефициента** с цел осигуряване на публичност и прозрачност при предоставяне на помощта и при условията, определени в Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика (ОВ L 344, 20.12.2013 г.), като тези данни могат да бъдат обработени от органите за финансов контрол и от следствените органи на ЕС и на държавите членки с цел защита на финансовите интереси на ЕС.

**Чл. 9.** (1) Всеки разход, предвиден за финансиране със средства от безвъзмездна финансова помощ, предоставена с този договор, включен в искане за плащане по проекта от страна на **Бенефициента**, за който се докаже, че е неправомерен поради нередност или се установи, че е недопустим по друга причина, не се финансира от страна на **Фонда**.

(2) **Фондът** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ (*ако такава е изплатена*), при наличие на някое от следните обстоятелства:

1. при извършване на административни проверки и/или проверки на място по подадено от **Бенефициента** искане за авансово, междинно или окончателно плащане, бъде установена непълнота, несъответствие, неточност или неяснота на документите или на заявените данни, които не са отстранени или в определения срок не са представени изисканите документи, когато са поискани такива;

2. одобреният проект е изпълнен неточно, включително когато **Бенефициентът** е придобил активи и/или изпълнил дейности - предмет на подпомагането, с технически параметри, различни от одобрените или в отклонение от одобрената количествено-стойностна сметка - когато констатираните различия/отклонения: водят до недопустимост или необоснованост на заявените за подпомагане разходи, или засягат основната цел на проекта, или променят предназначението на одобрения проект, или водят до несъответствие с целите, дейностите, изискванията и критериите за подбор, посочени в Условията за кандидатстване по процедурата и/или в Условията за изпълнение или в този договор;

3. одобреният проект не е изпълнен в срока по чл. 6, ал. 1

4. към датата на подаване на искането за окончателно плащане **Бенефициентът** не е удостоверил (с приложена към искането оценка) съответствието на реалните показатели за коефициент на полезно действие, за които се отнася проектното предложение, със заложените показатели в инженерния проект към датата на кандидатстване или според оценката не са постигнати минималните изисквания за тези показатели и/или не е представил оценка за съответствието на реалните показатели за икономия на вода и ефективно намаление на консумацията на вода след реализацията на инвестицията за ХМСН в срок до 1 година след въвеждане в експлоатация на ХМСН, но не по-късно от три месец преди изтичане на мониторинговия период.

5. към датата на подаване на искането за окончателно плащане **Бенефициентът** не е подсигурил право на ползване до края на периода на мониторинг за ХМСН, за които се отнася проектното предложение, чрез представяне на документи по т. 12 и т. 13 от Раздел 13.2: Условия за допустимост на дейностите към Условията за кандидатстване.

6. към датата на подаване на искането за окончателно плащане **Бенефициентът** не е подсигурил до края на периода на мониторинг действащо разрешително за водовземане (или няма сключен договор с титуляр на разрешително за водовземане), за водното тяло, захранващо ХМСН, обект на инвестицията, чрез представяне на документи по т. 16 от Раздел 13.2: Условия за допустимост на дейностите към Условията за кандидатстване.

7. **Бенефициентът** или упълномощен негов представител е възпрепятствал и/или осуетил извършването на проверка/посещение на място от страна на **Фонда, Управляващия орган** и/или други оправомощени за това органи;

8. по повод сключването или изпълнението на този договор, пред **Управляващия орган** или **Фонда** са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по този договор, както и когато не е представена необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

9. **Бенефициентът** не е уведомил **Фонда и Управляващия орган** за настъпването на факти и обстоятелства от значение за изпълнението на одобрения проект и за преценката на **Фонда** относно точното му изпълнение;

10. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (OB, L 255 от 28.8.2014г.) във връзка с чл. 48, параграф 2 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (OB, L 227 от 31.7.2014 г.) **Фондът** установи, че **Бенефициент**, подаденият от него проект или предложените за финансиране разходи не отговарят на изискванията за допустимост за подпомагане, посочени в Условията за кандидатстване;

11. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

12. **Бенефициентът** не е спазил друго нормативно установено и/или договорно задължение.

(3) **Фондът** отказва пълно или частично изплащане на помощта, съответно изисква възстановяване на част или цялата помощ, ако има изплащане, при някое от следните обстоятелства:

1. дейностите, разходите и/или извършените плащания, свързани с предмета на инвестицията, са направени преди датата на подаване на проектното предложение или са свързани със строително-монтажни работи, извършени преди посещението на място по т. 4 от Раздел 21.1 „Оценка на административно съответствие и допустимост” на Условията за кандидатстване, с изключение на тези разходи, за които в Условията за кандидатстване е посочено, че е допустимо да бъдат извършени преди това, но не по – рано от 01.01.2014 г.;

2. заявените за възстановяване разходи не отговарят на което и да е от следните условия:

а) да са извършени срещу съответните разходооправдателни документи – фактури и/или други документи с еквивалентна доказателствена стойност;

б) да са действително извършени и платени на избрания от **Бенефициента** и одобрен от **Фонда** изпълнител/доставчиксъответно на лице, което се явява оправомощено да получи плащането по силата на договор или нормативен акт (*протоколи и други документи, удостоверяващи прихващане не се признават като доказващи реално извършено плащане);*

в) да са извършени в парична форма и платени по банков път;

г) да са отразени в счетоводната и данъчната документация на **Бенефициента** чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет и/или бюджета на Европейския съюз, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно РЕГЛАМЕНТ (ЕС, Евратом) № 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193 от 30 юли 2018 г.);

3. **Бенефициентът** е представил неверни сведения с цел да получи подпомагане и/или съзнателно или поради небрежност не е предоставил необходимата информация или документи, когато е разполагал с тях, съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. искането за окончателно плащане не е подадено в срока по чл. 6, ал. 1, ведно с всички изискуеми съгласно Условията за изпълнение документи;

5. когато по отношение на **Бенефициента** или друго задължено лице е налице обстоятелство, посочено в раздел 11.2 "Критерии за недопустимост на кандидатите" към Условията за кандидатстване.

6. Бенефициентът не изпълни задължението си да поддържа съответствие с критерии за подбор, по които проектното му предложение е било оценено, и за които това е предвидено в Условията за кандидатстване, за периода от датата на подписване на този договор (ако това е приложимо) до изтичане на периода по чл. 7, дори когато въпреки неизпълнението сборът на точките, съответстващ на критериите за подбор е по-голям от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на Бенефициента;

7. е установено изкуствено създаване на условия, необходими за получаване на помощта, с цел осъществяване на предимство или облага в противоречие с целите на мярката или с приложимото в областта национално или европейско законодателство;

8. **Бенефициентът** не спазва критерий за допустимост или друго изискване, посочено в Условията за кандидатстване, Условията за изпълнение или приложим нормативен акт;

9. Подпомаганите активи не се използват единствено и само за дейностите по проекта, свързани с доставка на вода за напояване на земеделски култури.

10. **Бенефициентът** не използва произведената от възобновяеми енергийни източници енергия единствено за собствено потребление за покриване нуждите на допустимите инвестиции, за които е предвидено да се използва и при спазване на изискванията, касаещи този вид подпомагана дейност, посочени в Условията за кандидатстване.

**Чл. 10**. (1) **Фондът** е длъжен да уведоми писмено **Бенефициента** за окончателния размер на финансовата помощ за направените и платени от **Бенефициента** и приети от **Фонда** като допустими разходи. В случай на отказ да бъде изплатена заявена финансова помощ, **Фондът** е длъжен да посочи мотивите за това.

(2) **Фондът** се задължава да изплати на **Бенефициента** помощта до одобрения размер след изпълнение на одобрения проект от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

**Чл. 11**. **Фондът** се задължава да оказва съдействие на **Бенефициента** и да го уведомява писмено за своето становище или решения в нормативно установените срокове. При установяване на пропуски или други нередовности в представени от **Бенефициента** документи, както и при необходимост от представяне на допълнителни документи в случай на непълнота или неяснота на заявените данни, **Фондът** изпраща уведомление до **Бенефициента** и му определя срок за изправяне на нередовностите, както и за представяне на допълнително изискани документи, относими към преценката на **Фонда** за точното изпълнение на което и да е от задълженията на **Бенефициента**, както и спазването на други негови ангажименти, произтичащи от предоставеното подпомагане.

**ІV. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 12.** (1) **Бенефициентът** има право да получи безвъзмездната финансова помощ в размера по чл. 2, ал. 2, съответстваща на приетите като допустими за плащане разходи за изпълнение на одобрения проект, която да му бъде изплатена под формата на авансово, междинно и окончателно плащане при спазване на всички условия, предвидени в този договор и Условията за изпълнение*.*

(2) **Бенефициентът** има право да:

1. бъде уведомен за окончателния размер на финансовата помощ или за отказа да му бъде изплатена такава;

2. получи авансово и междинно плащане при изпълнение на условията за това;

3. присъства лично или чрез негов упълномощен представител при извършването на проверка от служители на **Фонда** след подаване на искане за междинно/окончателно плащане, да му бъде представен докладът с резултатите от проверката за подпис и да напише в доклада обяснения и възражения по направените констатации, както и след приключване на проверката да му бъде предоставен или изпратен екземпляр от доклада, ако е установено неспазване;

4. в срок до 15 дни от получаването на доклада за проверката на място може писмено да направи възражения и да даде обяснения по направените констатации пред изпълнителния директор на **Фонда**;

5. оттегля по всяко време с писмено уведомление до **Фонда** подадено искане за плащане и/или приложени към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в Наредба № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**Чл. 13. (1) Бенефициентът** е длъжен за периода от датата на подаване на Формуляра за кандидатстване до изтичане на периода по чл. 7 да спазва всички критерии за допустимост и да изпълнява всички ангажименти и други задължения, посочени в Условията за кандидатстване и Условията за изпълнение.

(2) Бенефициентът е длъжен да използва подпомаганите активи единствено и само за дейностите по проекта, свързани с доставка на вода за напояване на земеделски култури.

**Чл. 14.** (1)От датата на подписване на административния договор до изтичане на периода по чл. 7 **Бенефициентът** се задължава да поддържа съответствие с критериите за подбор, по които проектното му предложение е било оценено, и за които това е предвидено в Условията за кандидатстване, съгласно Приложение № 3 - „Списък на критериите за подбор, по които проектното предложение е получило приоритет“.

(2) Когато проектното предложение на **Бенефициента** е било оценено по критерий за подбор № 1.2 *„С инвестициите по проектното предложение се осигурява най-малко 25% потенциална икономия на вода, съгласно настоящите им технически параметри на съответния елемент на напоителната инфраструктура“* от Раздел 22 „Критерии и методика за оценка на проектните предложения” от Условията за кандидатстване, задължението по ал. 1 се счита за изпълнено, когато приложената към искането за плащане оценка за съответствието на реалният показател за икономия на вода след реализацията на инвестицията за ХМСН, за които се отнася проектното предложение, достига или надвишава заложения показател в инженерния проект към датата на кандидатстване;

(3) Когато проектното предложение на **Бенефициента** е било оценено по критерий за подбор № 2.2 *„Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение“* от Раздел 22 „Критерии и методика за оценка на проектните предложения” от Условията за кандидатстване, задължението по ал. 1 се счита за изпълнено, когато приложената към искането за плащане оценка за съответствието на реалният показател за увеличаване на площите с осигурена възможност за напояване, в границите на напоителното поле след реализацията на инвестицията за ХМСН, за които се отнася проектното предложение, достига или надвишава заложения показател в инженерния проект към датата на кандидатстване;

(4) Когато проектното предложение на **Бенефициента** е било оценено по критерий за подбор № 5 *„Над 1 % от допустими инвестиционни разходи по проектното предложение са свързани с внедряване на иновации, включително такива, свързани с опазване на компонентите на околната среда и повишаване на тяхната ефективност“* от Раздел 22 „Критерии и методика за оценка на проектните предложения” от Условията за кандидатстване, задължението по ал. 1 се счита за изпълнено, когато **Бенефициентът** изпълни изцяло одобрения проект и заяви за плащане разходите за иновативния/те актив/и, одобрен/и за подпомагане по този договор, като използва този/тези актив/и за нуждите на подпомаганата дейност и съобразно предназначението му/им, посочено в проектното предложение на **Бенефициента**.

**Чл. 15.** За период от датата на получаване на окончателно плащане до изтичане на срока по чл. 7 от договора, **Бенефициентът** се задължава да спазва всички задължения, посочени в Раздел II „Критерии за допустимост, ангажименти и други задължения на бенефициентите” от Условията за изпълнение.

**V. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 16**. (1) Този договор може да се изменя по инициатива на **Управляващият орган**, **Фонда** или **Бенефициента** при наличие на основание за това, посочено в чл. 39, ал. 1 от ЗУСЕСИФ и при:

1. констатирана очевидна грешка;

2. промяна в Условията за кандидатстване или Условията за изпълнение;

3. констатиране на несъответствия в оценката за допустимост и на критериите за подбор вследствие на извършените проверки по т. 1 към Раздел V. „Права и задължения на ДФЗ – РА“ от Условията за изпълнение.

(2) Изменение и/или допълнение на договора извън случаите по ал. 1 може да се извърши по мотивирано искане на **Бенефициента**, което е прието за основателно от **Управляващия орган на ПРСР и Фонда**, въз основа на представени към искането доказателства за преценка на неговата основателност.

(3) Не се допуска изменение и/или допълнение на договора, което:

1. засяга основната цел на одобрения проект или променя предназначението на подпомаганите активи, посочено в одобрения проект; или

2. води до несъответствие с целите, дейностите, изискванията, посочени в Условията за кандидатстване или в Условията за изпълнение;

3. би поставило под въпрос сключването на този договор, съответно условията, при които същият би бил сключен или би било в противоречие с равнопоставеното третиране на бенефициентите; или

4. води до несъответствие с критериите за оценка, по които проектното предложение на бенефициента е било оценено, съгласно Приложение № 3 към настоящия договор и изменението ще доведе до брой на точките, по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване, по реда, на които е било одобрено проектното предложение на бенефициента или

5. не се основава на мотивирано искане; или

6. се основава на изменение на договора с избрания изпълнител за изпълнение на дейност по одобрения проект в нарушение на чл. 116 от Закона за обществените поръчки.

7. води до увеличение на общата стойност на финансовата помощ по проекта.

(4) Бенефициентът подава мотивирано искане за промяна на договора до УО на ПРСР 2014-2020 г. през Информационната система за управление и наблюдение (ИСУН 2020) чрез електронния си профил не по-късно от два месеца преди изтичане на срока за изпълнение на дейностите по проекта, към което се прилагат документи, необходими за преценката на основателността на искането.

(5) Когато се установи непълнота, несъответствие, неточност или неяснота в представени от **Бенефициента** документи или заявени данни, както и с цел да се удостовери верността на тези данни, **Управляващият орган** изпраща уведомление до **Бенефициента** да представи в 15- дневен срок съответните документи, както и да отстрани установените непълноти, несъответствия, неточности или неясноти.

(6) Кореспонденцията между бенефициента и **Управляващият орган**, както и кореспонденцията между бенефициента и ДФЗ-РА се осъществява през ИСУН чрез електронния профил на бенефициента. За дата на получаване на уведомлението по ал. 5 се счита датата на изпращането му в ИСУН. Срокът започва да тече за **Бенефициента** от изпращането на уведомлението в ИСУН.

(7) **Управляващият орган** се произнася по искането по ал. 2 в срок до един месец от подаването му, а когато са изискани документи и/или информация по ал. 5 - до 14 дни от изтичане на срока за представянето им и уведомява **Бенефициента**, включително за мотивите, ако отхвърля искането.

(8) При уведомяване от **Управляващия орган** за съгласие с исканата промяна, **Бенефициентът** или упълномощено от него лице трябва да се яви в срок до 14 дни от получаването на уведомлението за сключване на допълнително споразумение към договора, като при неявяване в този срок правото за подписване на допълнителното споразумение към договора се погасява.

(9) Постигнатите договорености за изменение или допълнение на този договор се оформят с допълнителни споразумения, които са неразделна част от договора. В случаите, когато по преценка на **Управляващия орган** не е необходимо подписване на допълнително споразумение за настъпване на исканата промяна, той е длъжен в уведомлението по ал. 7 да укаже това обстоятелство.

(10) Когато **Управляващият орган** неоснователно не уведоми **Бенефициента** в срока по ал. 7 за одобрението или отказа си по исканата промяна на договора, срокът за **Бенефициента** за подаване на искане за междинно/окончателно плащане и/или срокът по чл. 6, ал. 3 се считат за удължени с периода на просрочието на **Управляващия орган,** но удължаването не може да изтича след 01 октомври 2025 г.

(11) При направено искане за изменение на административния договор, което е свързано със замяна на одобрен актив, дейност или услуга, включени в Приложение № 2, **Управляващият орган** извършва проверка за обоснованост на разходите за съответния актив, услуга или дейност, включени в искането по ал. 2, въз основа на сравняване на представени оферти, отговарящи на изискванията от т. 6 до т. 9 включително от Раздел 14.2. Условия за допустимост на разходите от Условията за кандидатстване. Когато Управляващият орган установи допустимост на исканата замяна и бенефициентът е възложител по ЗОП, то Управляващият орган може да одобри замяната след съгласуване от страна на ДФЗ – РА на проведената за този актив тръжна процедура. Когато Управляващият орган установи допустимост на исканата замяна и бенефициентът провежда процедура за избор на изпълнител по реда на глава четвърта от ЗУСЕСИФ, то Управляващият орган може да одобри замяната след съгласуване на процедурата от ДФЗ – РА по отношение на този актив тръжна процедура. Това условие не се отнася за изменение, касаещо разходи за организация и управление. За тях се извършва проверка за правилното прилагане на Методика за определяне размера на възнагражденията (Приложение № 5 към Условията за кандидатстване).

(12) В случай, че след проверката по ал. 11 се установи по-нисък размер на разход за съответния актив (към датата на искане за промяна), дейност или услуга спрямо първоначално одобрения с този договор размер, **Управляващият орган** одобрява искането по ал. 2 (ако са спазени всички останали изисквания за одобрение на изменението), като намалява одобрената финансова помощ за съответния актив, дейност или услуга до размера на установения при проверката разход.

(13) В случай, че след проверката по ал. 11 се установи по-висок размер на разход за съответния актив (към датата на искане за промяна), дейност или услуга спрямо първоначално одобрения с този договор размер, Управляващият орган одобрява искането по ал. 2 (ако са спазени всички останали изисквания за одобрение на изменението), до размера на първоначално одобрения в договора разход.

(14) В случаите по ал. 1, т. 2 и т. 3, промяната в договора влиза в сила от датата на подаване на искането за промяна. **Управляващият орган** уведомява **Фонда** при наличие на одобрение на промяна в административния договор.

**Чл. 17.** Административният договор може да бъде изменен с едностранно писмено уведомление до всички страни по споразумението при промяна на:

1. адреса за кореспонденция;

2. седалище и адрес на управление;

3. представляващия **Управляващия орган, Фонда** или **Бенефициента**.

**Чл. 18**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено и след като **Бенефициентът** възстанови на **Фонда** всички получени по договора плащания;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **Бенефициента**, че се отказва от помощта, направено в срока по чл. 6, ал. 3, като в този случай бенефициентът дължи връщане на получената до момента финансова помощ по проекта.

(2) Договорът може да бъде прекратен едностранно от **Управляващият орган** и при наличие на някое от следните обстоятелства:

1. при неизпълнение от **Бенефициента,** на което и да е от задълженията му по този договор, Условията по изпълнение или по приложим към предоставянето на помощта нормативен акт, като договорът се прекратява без предизвестие, като в този случай бенефициентът дължи връщане на получената до момента финансова помощ по проекта;

2. при незапочване на изпълнението в срока по чл. 6, ал. 2 – с едноседмично предизвестие и ако в този срок **Бенефициентът** не представи надлежни доказателства, че изпълнението е започнало в срока по чл. 6, ал. 2. В този случай **Бенефициентът** дължи връщане на получените плащания (ако такива са изплатени), ведно със законната лихва върху тях от датата на получаването им;

3. когато ДФЗ – РА и/или Сертифициращият орган установи, че бенефициентът, подаденият от него проект или предложените за финансово подпомагане разходи не отговарят на изискванията за допустимост посочени в Условията за кандидатстване при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014, както и при констатиране на несъответствия в оценката за допустимост и на критериите за подбор вследствие на извършените проверки по т. 1 към Раздел V. „Права и задължения на ДФЗ – РА“ от Условията за изпълнение.

4. в случаите на чл. 39, ал.4 и ал.5 от ЗУСЕСИФ.

5. в случай на констатирана нередност или измама, извършена от **Бенефициента** при изпълнението на проекта, като в този случай **Бенефициентът** дължи връщане на получената до момента финансова помощ по проекта ведно със законната лихва върху тях от датата на получаването им.

**VI. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 19**. (1) В случай, че преди изплащането на помощта **Бенефициентът** наруши някое от задълженията си по този договор, Условията за изпълнение или в приложим нормативен акт, **Фондът** намалява или отказва изцяло заявената безвъзмездна финансова помощ.

(2) При установяване на хипотеза по чл. 9, ал. 3, т. 3-8 **Фондът** отказва изцяло изплащането на безвъзмездна финансова помощ. Наличието на хипотеза по чл. 9, ал. 3, т. 1 и 2 също води до пълен отказ от изплащане на безвъзмездна финансова помощ при съобразяване с размера на засегнатите от неспазването разходи и при съответно прилагане на санкцията по чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

(3) При установяване на хипотеза по чл. 9, ал. 2 **Фондът** има право да откаже изцяло или частично изплащането на безвъзмездната финансова помощ, като взема предвид вида на неспазването, размерът на разходите, които то засяга, тежестта и степента на неспазването, неговата продължителност и системност или други обстоятелства, имащи отношение към определяне на размера на допустимите разходи и вземането на решение за размера на подлежащата на изплащане финансова помощ.

(4) **Фондът** отказва изцяло изплащането на финансовата помощ и в случаите, посочени в чл. 9, ал. 3, т. 9, както и в други, изрично посочени в Условията за изпълнение случаи на неспазване, като **Бенефициентът** дължи връщане на всички получени по договора плащания. В случаите, когато неспазването на критерий за допустимост или на друго, изрично посочено в Условията за изпълнение, е установено **Бенефициентът** дължи връщане на пълния размер на изплатената по договора безвъзмездна финансова помощ.

(5) Когато **Бенефициентът** не изпълни задължението си да започне изпълнението на одобрената инвестиция в съответния срок по чл. 6, ал. 2, както и когато след изрично поискване не представи в указания му срок надлежни доказателства за започване на изпълнението на одобрената инвестиция в срока по чл. 6, ал. 2, той дължи връщане на полученото авансово плащане по този договор (ако такова е изплатено), ведно със законната лихва върху него, считано от датата на получаването му.

(6) Във всички случаи, когато в резултат на частичен отказ от изплащане на заявената с искане за плащане безвъзмездна финансова помощ размерът на определената като допустима за плащане финансова помощ е по-малък от размера на полученото авансово плащане по договора, **Бенефициентът** дължи връщане на разликата между размера на авансовото плащане и приетата като допустима за плащане безвъзмездна финансова помощ.

(7) При пълен отказ от изплащане на безвъзмездна финансова помощ, **Бенефициентът** дължи връщане на пълния размер на получените авансови и междинни плащания, ведно със законната лихва върху тях, считано от датата, на която изпадне в забава за връщането им.

**Чл. 20.** Когато след изплащане на помощта, **Бенефициентът** не поддържа съответствие с критерий за допустимост, критерий за подбор, на който съгласно Условията за кандидатстване следва да отговаря в периода след сключване на административния договор или не спази ангажимент или друго задължение, произтичащо от този договор, Условията за изпълнение или приложим нормативен акт, той дължи връщане на цялата или част от получената по договора безвъзмездна финансова помощ. Размерът на подлежащата на възстановяване безвъзмездна финансова помощ се определя в зависимост от вида, тежестта, степента, продължителността и системността на неспазването и е определен в Условията за изпълнение и /или е посочен в Правила за определяне на подлежащата на възстановяване финансова помощ, съобразно степента, тежестта, продължителността и системността на установените нарушения по мерките от ПРСР 2014 – 2020 г.

**Чл. 21** (1) **Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **Фонда** или са в резултат на проверки от страна на сертифициращи или одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване, включително държавна/минимална помощ, предоставена в нарушение на приложимите регламенти.

(2) В случай, че **Фондът** не удовлетвори вземането си във връзка с дължимите му суми по реда на ал. 1 (*доброволно възстановяване*), той има право да го прихване от всяко следващо плащане по одобрения проект. **Фондът** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента,** включително от други действащи договори, сключени между страните или произтичащи от заявено финансово подпомагане от **Бенефициента** по други схеми, мерки или програми, администрирани от **Фонда**.

(3)Във всички случаи, когато е налице валидно обезпечение на подлежащото на възстановяване авансово плащане, **Фондът** има право да пристъпи незабавно към упражняване на права по учредените в негова полза обезпечения.

(4) Невъзстановените чрез способите по ал. 1 и 2 вземания представляват публични държавни вземания и подлежат на принудително събиране чрез Националната агенция за приходите.

**Чл. 22.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) Непреодолима сила /извънредни обстоятелства/ по ал. 1 е понятие по смисъла на член 2, параграф 2 от Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.

(3) За настъпването на което и да е обстоятелство по ал. 2 **Бенефициентът** или упълномощено от него лице е длъжен да уведоми писмено **Фонда** в срок до 15 работни дни от датата, на която има възможност да го направи, като представя надлежни доказателства за това с документи, включително, когато е възможно - издадени от компетентен орган.

(4) Когато не е уведомил Фонда в срока по ал. 3, **Бенефициентът** не може да се позовава на непреодолима сила/извънредно обстоятелство.

**Чл. 23.** Изплащането на финансовата помощ по този договор, както и намаляването, отказът от изплащане и/или оттегляне на вече изплатена финансова помощ се извършва при условията на Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**VIІ. ДРУГИ УСЛОВИЯ**

**Чл. 24**. По смисъла на този договор:

а/ „Одобрен проект“ е съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от **Бенефициента** на етапа на кандидатстването по мярката и одобрено от **Управляващия орган** проектно предложение, заедно с всички приложени към него или допълнително представени документи;

б/ „Надлежни доказателства за започване на изпълнението“ по смисъла на чл. 6, ал. 2 са: документ за извършено авансово или частично плащане в размер не по-малък от 20 на сто от размера на помощта по чл. 3, ал. 1, издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената по договора или др. подобни документи/действия, удостоверяващи, че е **Бенефициентът** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от **Бенефициента** и прието от **Фонда** искане за междинно или окончателно плащане по този договор, независимо от стойността на заявените за плащане разходи;

в/ Условия за кандидатстване са Условията за кандидатстване с проектни предложения за предоставяне на безвъзмездна финансова помощ по процедура чрез подбор **№ BG06RDNP001-4.016 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“** по подмярка 4.3 от Програма за развитие на селските райони за периода 2014-2020 – Приложение № 1 към Заповед № .................. *(посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ)*;

г/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Управляващия орган** договорът не би бил сключен или би бил сключен при различни условия.

д/ Обособена част от инвестицията“ е завършен етап на изпълнение на инвестицията, който е доведен до самостоятелна степен на завършеност, може да функционира самостоятелно и допринася самостоятелно за постигане целите на подмярката.

**Чл. 25**. (1) Всички съобщения между страните по този договор се извършват чрез изпращане на уведомление чрез ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено чрез ИСУН.

**Чл. 26**. Бенефициентът посочва следната банкова сметка за извършване на плащанията по този договор:

.................................................... *(посочва се банката на Бенефициента)*

………………………………… (*посочва се BIC КОД)*

………………………………… *(посочва се банковата сметка в левове - IBAN)*

**Чл. 27**. Когато по повод изпълнението на настоящия договор, **Бенефициентът** се представлява от упълномощено лице, упълномощаването трябва да е с изрично нотариално заверено пълномощно.

**Чл. 28.** Следните документи представляват приложения към този договор и са неразделна част от него:

1. Приложение № 1 - Формуляр за кандидатстване и приложените към него документи в ИСУН *(на електронен носител*);

2. Приложение № 2 – Таблица с одобрените допустими разходи за изпълнение на проекта и максимален размер на безвъзмездната финансова помощ (одобрен бюджет на проекта)

3. Приложение № 3 - „Списък на критериите за подбор, по които проектното предложение е получило приоритет“;

4. Приложение № 4 - „Застрахователни рискове“;

5. Приложение № 5 - Условията за изпълнение към финансираните по процедурата административни договори за предоставяне на БФП *(на електронен носител)*;

6. Приложение № 6 - „Количествена сметка“ и/или „Технически спецификации на строително-монтажните работи, оборудване и/или обзавеждане“ (на хартиен и електронен носител при одобрението на проектното предложение) *– важи когато предметът на договора включва извършване на строително-монтажни работи*.

7. Приложение № 7 „Количествено-стойностна сметка“ и/или „Технически спецификации на строително-монтажните работи, оборудване и/или обзавеждане“ (след съгласуване на обществените поръчки за избор на изпълнители) *– важи когато предметът на договора включва извършване на строително-монтажни работи*.

8. Приложение № 8 - Единен наръчник на бенефициента за прилагане на правилата за информация и комуникация 2014-2020 г. *(на електронен носител*).

Настоящият договор влиза в сила от датата на подписването му и е подписан в три еднообразни екземпляра на български език, по един за всяка от страните.

С подписването на настоящия договор **Бенефициентът** потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |  |
| --- | --- | --- |
| **РЪКОВОДИТЕЛ НА УО НА ПРСР 2014 - 2020 г.**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **ИЗПЪЛНИТЕЛЕН ДИРЕКТОР НА ДЪРЖАВЕН ФОНД „ЗЕМЕДЕЛИЕ”:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  *………………………………..*  *(име, фамилия и длъжност)*  *[подпис]*  *Дата: ………………………. г.*  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |